Presidenti Trump sfidon hetimet; çfarë hapësire ofron Kushtetuta?
Refuzimi i presidentit për të lejuar zyrtarë të administratës të dëshmojnë para Kongresit në procesin hetimor që ka hapur Dhoma e Përfaqësuesve po ngrenë pikëpyetje mbi ndarjen e kompetencave dhe autoritetin e Kongresit
Presidenti Donald Trump dhe demokratët në Dhomën e Përfaqësuesve janë mbërthyer në një betejë kushtetuese lidhur me procesin për shkarkimin e mundshëm të presidentit. Shtëpia e Bardhë ka bllokuar zyrtarë të ekzekutivit të dëshmojnë dhe nuk ka ofruar dokumentet e kërkuara nga demokratët për hetimet që mund të çojnë në hapjen e procesit për shkarkimin e presidentit. Në qendër të hetimeve janë bisedat dhe kërkesat e presidentit ndaj homologut ukrainas. Përplasja mes ekzekutivit dhe legjislativit ka zgjuar pyetje mbi pushtetin e presidentit, balancën e autoriteteve mes degëve të ndryshme të qeverisjes dhe statusin e demokracisë amerikane. Korrespondenti i Zërit të Amerikës Jim Malone ka përgatitur materialin. Presidenti Trump është hedhur në betejë, për t’iu kundërvënë hetimeve të udhëhequra nga demokratët në Dhomën e Përfaqësuesve, të cilat mund të çojnë në hapjen e procesit për shkarkimin e tij. tha presidenti. Ky ballafaqim u ashpërsua ditët e fundit kur Shtëpia e Bardhë i dërgoi Kongresit një letër, ku e cilëson procesin hetimor si një gjueti shtrigash me qëllime partiake dhe deklaron se nuk do të bashkëpunojë. Demokratë, si ligjvënësi Adam Schiff, janë të vendosur të vazhdojnë hetimet: tha zoti Schiff Përkrahësit e zotit Trump, si ligjvënësi republikan Matt Gaetz, janë gati të hidhen në betejë për të mbrojtur presidentin. tha zoti Gaetz. Në bazë të Kushtetutës, Kongresi ka autoritetin t’i kërkojë llogari presidentit përmes procesit që mund të çojë në shkarkimin e tij, thotë eksperti ligjor Paul Schiff Berman: Vendimi i presidentit për të mos bashkëpunuar me Kongresin të kujton qëndrimin që mbajti Presidenti Nixon gjatë skandalit Watergate në 1974. Gjykata e Lartë ndërhyri duke e detyruar Presidentin Nixon të dorëzonte regjistrime që e implikonin atë në akte të paligjshme, gjë që çoi në dorëheqjen e presidentit, thotë historiania Barbara Ann Perry: Por, rezultati i procesit hetimor mbetet i paparashikueshëm dhe ndoshta fjala e fundit do t’u takojë votuesve, të cilët do të japin vendimin përfundimtar në nëntor 2020 në zgjedhjet presidenciale, thotë analisti Berman: Ndërkohë që mbetet pak më shumë se një vit deri në ditën e votimeve, amerikanët dhe Kongresi përgatiten për procesin e katërt për shkarkimin e mundshëm të një presidenti në historinë e Shteteve të Bashkuara.